Imtella' Novembru 16, 2021 Tartuf abjad Taljan li jiżen biss 830 gramma nbiegħ għal €103,000 f'irkant li sar il-Ħadd fil-kastell mill-isbaħ tas-Seklu 13 Grinzane Cavour, fil-provinċja ta' Cuneo fl-Italja. It-tartuf abjad, wieħed mill-ingredjenti l-aktar mixtieqa u għaljin fid-dinja, inxtara mill-kok Taljan Umberto Bombana – Michelin Star, li jmexxi r-ristorant "Otto e Mezzo" f'Hong Kong. Ir-reġjun Piemonte fin-naħa ta' fuq tal-Italja hu magħruf bħala l-produttur ewleini ta' dan il-prodott. Il-Fiera Internazzjonali storika tat-Tartuf Abjad Alba kull sena jżuruha madwar 100,000 viżitatur minn madwar id-dinja kollha li jiġu biex jixtru, ibigħu u jxommu l-ħelwa għalja li, għall-kuntrarju tat-tartuf iswed tikber biss b'mod naturali, fil-foresti.